అల్లు అరవింద్ చిరంజీవి కథానాయకుడిగా టైటిల్ రోల్ పోషించిన ‘ఖైదీ నంబర్ 150’ చిత్రం తొలి రోజు వసూళ్లపరంగా టాలీవుడ్లో సరికొత్త రికార్డును సృష్టించిందని గీతా ఆర్ట్స్ అధినేత అల్లు అరవింద్ చెప్పారు. వి.వి. వినాయక్ దర్శకత్వంలో తొలిసారిగా కొణిదెల ప్రొడక్షన్ కంపెనీ పతాకంపై రామ్చరణ్ నిర్మించిన ఈ చిత్రం బుధవారం విడుదలైన విషయం తెలిసిందే. ప్రపంచవ్యాప్తంగా రూ. 47.07 కోట్లను వసూలుచేసి తొలి రోజు వసూళ్లలో టాలీవుడ్లో హయ్యస్ట్ గ్రాసర్గా నిలిచిందని అరవింద్ తెలిపారు. గురువారం సాయంత్రం నిర్మాణ సంస్థ కార్యాలయంలో ఏర్పాటుచేసిన సమావేశంలో ఆయన మాట్లాడుతూ ‘‘సుమారు పదేళ్ల తర్వాత చిరంజీవిగారు చేసిన సినిమా కావడంతో థియేటర్ల వద్ద పెద్ద కోలాహలంతో సంక్రాంతి మూడు రోజుల ముందే వచ్చిందా అన్న పరిస్థితి ఏర్పడింది. వినాయక్ నన్ను క్షమించాలి. కథ కంటే ‘ఇనేళ్ల విరామానంతరం చిరంజీవి ఎలా ఉన్నారు? ఎలా చేశారు?’ అనే ఆసక్తితోనే థియేటర్లకు ప్రేక్షకులు ఉధృతంగా వస్తున్నారు. రెండు తెలుగు రాష్ట్రాల్లో రూ. 30 కోట్ల 45 వేలు, కర్ణాటకలో 4.70 కోట్లు, ఒరిస్సాలో రూ. 12 లక్షలు, తమిళనాడులో రూ. 20 లక్షలు, దేశంలోని మిగతా ప్రాంతాల్లో రూ. 58 లక్షలు, యు.ఎస్.ఎ.లో 1.22 మిలియన డాలర్లు (8.9 కోట్లు), మిగిలిన దేశాల్లో 320 వేల డాలర్లు (2.12 కోట్లు) వసూలు చేసింది. సుమారు రెండు వేల థియేటర్ల నుంచి ఈ వసూళ్లు వచ్చాయి. తెలుగు సినిమా పరిధి పెరుగుతోందనేందుకు ఈ వసూళ్లే నిదర్శనం. చిరంజీవిగారి సత్తామేరకు వసూళ్లు గ్రాండ్గా ఉంటాయని అంచనా వేస్తున్నాం. ఆయన 151వ సినిమా కూడా కొణిదెల ప్రొడక్షన్ పైనే ఉంటుంది. 152వ సినిమా మా గీతా ఆర్ట్స్లో బోయపాటి శ్రీను దర్శకత్వంలో ఉంటుంది’’ అని వివరించారు.
allu aravind chiranjeevi kathaanaayakudigaa titil rol pooshinchina ‘khaidi nambar 150’ chitram toli roju vasoollaparamgaa talivudlo sarikotta rikaardunu srushtinchindani geetaa arts adhinetha allu aravind cheppaaru. vi.vi. vinayak darsakatvamlo tolisaarigaa konidela production company pataakampai ramcharan nirminchina ee chitram budhavaaram vidudalaina vishayam telisinde. prapanchavyaaptamgaa roo. 47.07 kotlanu vasuluchesi toli roju vasoollalo talivudlo hayyast grassou nilichindani aravind telipaaru. guruvaram saayantram nirmaana samstha kaaryaalayamlo erpaatuchesina samavesamlo aayana maatlaadutuu ‘‘sumaru padella tarvaata chiranjeevigaaru chesina sinima kaavadamtho theaterla vadda pedda kolahalamtho sankraanti moodu rojula munde vachinda anna paristhiti erpadindi. vinayak nannu kshaminchaali. katha kante ‘inella viraamaanantaram chiranjeevi ela unnaaru? ela chesaru?’ ane aasaktitone theaterlaku prekshakulu udhrutamgaa vastunnaaru. rendu telugu rashtrallo roo. 30 kotla 45 velu, karnaatakalo 4.70 kotlu, orissalo roo. 12 lakshalu, tamilanaadulo roo. 20 lakshalu, desamloni migata praantaallo roo. 58 lakshalu, yu.es.e.loo 1.22 miliyana daalarlu (8.9 kotlu), migilina deshaallo 320 vela daalarlu (2.12 kotlu) vasulu chesindi. sumaru rendu vela theaterla nunchi ee vasoollu vachayi. telugu sinima paridhi perugutondanenduku ee vasoolle nidarsanam. chiranjeevigaari sattameraku vasoollu grandga untaayani anchana vestunnam. aayana 151va sinima kuudaa konidela production paine untundi. 152va sinima maa geetaa artslo boyapati srinu darsakatvamlo untundi’’ ani vivarinchaaru.